Държавен вестник, бр. 84, 2024 г., стр. 5

БРОЙ  84	
Д Ъ Р Ж А В Е Н  В Е С Т Н И К 	
СТР.  5  
властите изключва начин на взаимоотношения 
между тях, при който с решение на парламента 
се спира макар и временно изпълнението на 
компетенции, отредени по Конституцията за 
други държавни органи. Конституцията залага 
на взаимодействието и сътрудничеството меж­
ду властите, като същевременно не допуска 
ограничаване с акт на една от тях на пра­
вомощия, които очертават конституционния 
облик на другите власти. Тези два подхода не 
си противоречат, а взаимно се допълват и в 
своята цялост изразяват модерното разбиране 
на принципа на разделение на властите, осно­
вано на сътрудничество и взаимодействие, от 
една страна, и независимост, от друга, като 
конституционна гаранция за дейността и за­
читането на висшите органи на държавата в 
качеството им на носители на компетентност, 
предоставена им от Конституцията“.
Конституционният съд не намира осно­
вание да промени досегашната си практика, 
„когато не е налице неяснота или отсъства 
правен проблем, който да бъде решен по пътя 
на тълкуване“ (Определение № 4 от 2007 г. по 
к. д. № 9/2007 г.), да не допуска за разглеждане 
искане за даване на задължително тълкуване 
по чл. 149, ал. 1, т. 1 от Конституцията. По 
тези съображения искането за тълкуване 
следва да бъде отклонено.
2. По искането за установяване на противо­
конституционност на точка първа на Решение 
за предприемане на мерки за гарантиране 
финансовата стабилност и фискалната лик­
видност на Република България, прието от 
49-oтo Народно събрание на 4.04.2024 г. (ДВ, 
бр. 30 от 2024 г.).
С точка първа на Решение за предприемане 
на мерки за гарантиране финансовата стабил­
ност и фискалната ликвидност на Република 
България министърът на финансите е задъл­
жен незабавно да преустанови разходите по 
консолидираната фискална програма с изклю­
чение на разходите за пенсии, трудови възна­
граждения, неотложни социални плащания и 
падежиращи плащания по държавния дълг 
до назначаването на служебно правителство. 
С Указ № 101 на президента на републиката 
от 9.04.2024 г. (обн., ДВ, бр. 32 от 2024 г.) е 
назначено служебно правителство.
С назначаването на служебно правителство 
действието на оспорената по настоящото дело 
точка първа от решението е изчерпано, което 
води до отпадане на предмета на делото в тази 
му част. Поради това и съгласно разпоредбата 
на чл. 25, ал. 2 от Правилника за организа­
цията на дейността на Конституционния съд 
искането в тази част следва да бъде отклонено 
като недопустимо.
По изложените съображения и на основа­
ние чл. 149, ал. 1, т. 1 и 2 от Конституцията 
и чл. 19 от Закона за Конституционен съд 
Конституционният съд
О П Р Е Д Е Л И :
Отклонява искането на 55 народни пред­
ставители от 49-oтo Народно събрание за 
задължително тълкуване на чл. 86, ал. 1 във 
връзка с чл. 84, т. 2, във връзка с чл. 106, във 
връзка с чл. 4, ал. 1 и чл. 8 от Конституцията 
на Република България: „Допустимо ли е На­
родното събрание с правен акт с нормативен 
характер решение да ограничава упражняване­
то на оперативните правомощия от страна на 
министъра на финансите като му запрещава да 
извършва действия по разходи по консолиди­
раната фискална програма или му нарежда да 
извършва  разходи за определени от Народното 
събрание цели“ и „Какви са последиците от 
приемане на решение от Народното събрание, 
с което извън приетата финансова рамка на 
публичните финанси чрез Закона за държавния 
бюджет за съответната година се задължават 
органи на изпълнителната власт да извършат 
определени разходи или им се забранява да 
извършват разходи за сметка на държавния 
бюджет – обвързани ли са органите на изпъл­
нителната власт от подобно решение“.
Отклонява искането за установяване на 
противоконституционност на точка първа на 
Решение за предприемане на мерки за гаран­
тиране финансовата стабилност и фискалната 
ликвидност на Република България, прието от 
49-oтo Народно събрание на 4.04.2024 г. (ДВ, 
бр. 30 от 2024 г.).
Прекратява производството по делото.
Връща искането на подателя заедно с препис 
от настоящото определение.
Председател:
Павлина Панова
6296
МИНИСТЕРСКИ СЪВЕТ
ПОСТАНОВЛЕНИЕ № 327 
ОТ 30 СЕПТЕМВРИ 2024 Г.
за изменение на Наредбата за прилагане на 
Класификатора на длъжностите в админис­
трацията, приета с Постановление № 129 на 
Министерския съвет от 2012 г. (обн., ДВ, бр. 49 
от 2012 г.; попр., бр. 75 от 2012 г.; изм. и доп., 
бр. 80 и 103 от 2012 г., бр. 30 и 37 от 2015 г., 
бр. 27, 36, 76, 79 и 86 от 2016 г., бр. 9 и 44 от 
2017 г., бр. 1, 2, 31 и 93 от 2019 г., бр. 9, 93, 99 
и 105 от 2020 г., бр. 21, 60, 62 и 70 от 2022 г., 
бр. 15, 95 и 106 от 2023 г. и бр. 52 от 2024 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3, ал. 9, т. 3 думите „чл. 38, т. 3 
ЗМВР“ се заменят с „чл. 38, т. 4 от ЗМВР“.
§ 2. В чл. 7а, ал. 12, т. 2, буква „а“ думите 
„чл. 38, т. 1, 2, 4 и 5 от ЗМВР и чл. 81, 83, 84,